\NormalFont\ShortTitle{TESALONIK BOREY BATAGA 1na}

{\MT Bataga jinaa kaŋ Pol nʼa sanba Tesalonik borey se

\par }{\IS Citaaboo fahamandiroo

\par }{\IP {\IT{Tesalonik koyraa sii kala Masedoni gandaa ra. Silas nda Timote ka Pol gaa ka Alhabar Boryaa har Tesalonik koyraa ra. Nga ra boroyaŋ naanay Isa. Alyahuuduyaŋ ga hanse ka ceeci ka Pol zarabi, woo maaganda se a mana hanse ka gay koyraa woo ra.}}

\par }{\IP {\IT{Pol koyyanoo banda ga, a na Timote sanba a ma koy dii Tesalonik ganakey wala i goo fondaa ga, zama Alyahuudey ga hanse kʼi gurzugay. Kaŋ Timote yee kate Pol do, alhabarey kaŋ a nʼi har hanse ka Pol ɲaalandi, woo se a na batagaa woo hantum i se ka albarka daŋ Irkoy se, ka biney daŋ i ma cindi fondaa ga, i ma koy nda jine. A ni zaabi bukawey tunyanoo kaŋ nda i nʼa hãa nda Almasihu kaayan daržantaa.}}

\par }{\IE \par }


\ChapOne{1}{\SH Borey kaŋ se batagaa sanbandi maaɲey
\par }
{\SH nda fooyanoo kaŋ teendi i se
\par }
{\PP \VerseOne{1}Agay Pol, nda Silweŋ, nda Timote ka batagaa woo sanba Tesalonik koyraa borey
Egilizoo se kaŋ goo Baabaa Irkoy nda ir Koyoo Isa
Almasihu bande. Irkoy
anneemaa nda nga alaafiyaa ma kaa war ga.


\par }{\SH Tesalonik borey dira takaa nda ngi naanaa
\par }
{\PP \VS{2}Ir ga albarka daŋ Irkoy se waati kul war kul maaganda se ir ŋaarayrey ra. Ir si fay nda

\VS{3}ka hongu war teegoyey kaŋ ga war naanaa cebe, nda war farawoo kaŋ ga war bajoo cebe, nda war muɲeyanoo ir Koyoo Isa
Almasihu naataa ra Irkoy ir Baabaa jine.

\VS{4}Ir armey, Irkoy baakey, ir ga bay kaŋ Irkoy na war suuba.

\VS{5}Koyne mo ir
Alhabar Boryaa kaŋ ir nʼa har war se mana kaa war do šenni hinne ra, a kaa nda hini,
Hundi Henanantaa albarkaa ra, nda naanay beeri timmante. War ga takaa bay kaŋ nda ir dira war gamey ra war nafaa maaganda se.


\par }{\PP \VS{6}War tee ir dendenkey, war tee ir Koyoo dendenkey, takaa kul kaŋ nda war hanse ka zarabi, war yadda šennoo ga nda ɲaali kaŋ hun Hundi Henanantaa do.

\VS{7}Woo ra war tee fondo cebekaw ganakey kul se kaŋ goo Masedoni nda Akay gandaa ra.

\VS{8}Zama ir Koyoo meešennoo mana hun kala war do jina ka harandi, manʼti Masedoni nda Akay hinne se a harandi, amma naanaa kaŋ war nʼa daŋ Irkoy ra alhabaroo ga harandi nongu kul ra. Woo ra a si too ir ma haya kul har.

\VS{9}Borey hunday ga takaa deede kaŋ nda war nʼir dii waatoo kaŋ ir koy war do nda mo takaa kaŋ nda war bere ka hun toorey ga ka Irkoy dii, ka Irkoy hunantaa kaŋ ti cimikoynoo gana,

\VS{10}ka nga
Izʼaroo batu kaŋ ga hun beenaa ra. A nʼa tunandi ka hun bukawey ra. Isa no kaŋ goo mʼir kaa futayyanoo cire kaŋ ga kaa.




\par }\Chap{2}{\SH Goyoo kaŋ Pol nʼa tee Tesalonik
\par }
{\PP \VerseOne{1}Ir armey, war hunday ga bay kaŋ ir koyyanoo war do mana tee yaada.

\VS{2}War ga bay mo kaŋ ir bay ka zarabi, ir bay ka wowandi Filipi koyraa ra, amma ir na Irkoy
Alhabar Boryaa har war se nda naanay Irkoy albarkaa ra, ba kaŋ borey hanse ka ceeci kʼa ganji.

\VS{3}Ir hoyraa, dereyan sii a ra, žiibi sii a ra, dargari sii a ra.

\VS{4}Irkoy yadda ir ga ka Alhabar Boryaa talfi ir ga, woo se ir ga šelaŋ, manʼti hala ir ma duu ka kan adamize se, amma hala ir ma duu ka kan Irkoy se kaŋ gʼir biney fesufesu.

\VS{5}War ga bay mo kaŋ abada ir mana šenni kaanay ka šelaŋ, wala ka haya ceeci nda albahiiritaray lakkal, Irkoy ti ir seedaa.

\VS{6}Ir mana bay ka jeeray ceeci boro ga, a ma tee war ga, wala boro foo tana ga.

\VS{7}Ka gar, ir kaŋ ti
Almasihudiyawey, ir ga hin ka jeraw daŋ war ga. Amma ir goro war game nda bineyaynay, sanda takaa kaŋ nda woy-hay ga nga izey saajaw.

\VS{8}Takaa woo da, ir hanse ka baa war, woo se ir mana soolu hinne ka Irkoy Alhabar Boryaa har war se, amma ka ba ir hundey fur war se, takaa kaŋ nda war hanse ka kan ir se.

\VS{9}Ir armey, war ga hongu ir taabiyanoo nda ir farayanoo, ir goy cijin nda zaari hala ir masi tee boro kul ga jeraw waatoo kaŋ ir goo ma Irkoy Alhabar Boryaa waazu war se.


\par }{\PP \VS{10}War nda Irkoy ti ir seedaa, war kaŋ ga naanay, takaa kaŋ nda ir dira nda henanyan war bande, nda šerretaray, nda takaa kaŋ nda laybu sii ir ga.

\VS{11}War ga bay mo kaŋ ir na war affoo kul dii sanda takaa kaŋ nda baaba ga nga izey dii.

\VS{12}Ir na war hoyray ka war biney daŋ. Ir gaabandi war ga war ma dira nda taka kaŋ ga hima Irkoy jine, nga kaŋ ga war cee nga
Laamaa ra nda nga daržaa se.


\par }{\PP \VS{13}Hayaa kaŋ se ir mo, ir si fay nda ka albarka daŋ Irkoy se ti: waatoo kaŋ war maa Irkoy meešennoo kaŋ ir nʼa har war se, war yadda a ga. War manʼa dii sanda adamize šenni, amma war nkʼa dii sanda Irkoy meešennoo, šikka sii Irkoy meešennoo no, a ga goy mo war ra, war kaŋ ga naanay.

\VS{14}Agʼarmey, Irkoy
Egilizey kaŋ goo Almasihu Isa maaɲoo ga Žude gandaa ra, war, war tee ngi ciney, zama war mo, war alkabiilaa borey na war zarabi takaa kaŋ nda Alyahuudey nʼi zarabi,

\VS{15}ngi kaŋ nʼir Koyoo Isa nda annabey wii. I nʼir gurzugay, i si kan Irkoy se, iberiyaŋ no adamizey kul se.

\VS{16}I gʼir ganji ir ma šelaŋ dumey jerey se i masi koy hallasi. I mma koy de i ga tonton ngi zunuboo jeejaa ga. Irkoy futayyanoo kokor ka kaŋ i boŋ.


\par }{\SH Pol ga baa nga ma yee ka dii Tesalonik borey
\par }
{\PP \VS{17}Ir armey, ir zaati nda war fay alwaati kayna, ir moɲey ka si dii cere, amma ir biney goo cere se. Takaa kaŋ nda ir ga boonay ir ma dii war ndumey, woo se ir na taka kul tee ka too war do.

\VS{18}Woo se ir baa ir ma koy war do, agay Pol, cee foo hala cee hinka ay gʼa ceeci, amma Ibilisi nʼir ganji.

\VS{19}May ti ir naataa, wala ir ɲaaloo, wala ir fuulaa kaŋ nda ir ga fooma? Ni bay war no, ir Koyoo Isa jine, nga kaayanoo ga?

\VS{20}Zama war, war ti ir daržaa, war ti ir ɲaaloo.




\par }\Chap{3}{\PP \VerseOne{1}Woo se ir mana hin ka batu koyne, ir dii kaŋ a ga boori ir ma cindi ir hinne Aten koyraa ra.

\VS{2}Ir na Timote, ir armaa nda Irkoy goykasinaa
AlmasihuAlhabar Boryaa haryanoo ra, sanba war do a ma war noo gaabi ka war biney daŋ war naanaa ra

\VS{3}hala zarabey wey masi boro kul jijirandi, zama war hunday ga bay kaŋ kala hayey wey ma duu ir.

\VS{4}Waatoo kaŋ ir cindi war do, ir nʼa har war se za a mana tee kaŋ zarabiyaŋ ga kaa ka duu ir, nga ka tee da, war ga bay.

\VS{5}Woo maaganda se kaŋ agay mo, ay mana hin ka batu koyne, ay na Timote sanba ka duu war naanaa alhabar. Ay hunbur siiyakaa masi koy war sii, ir goyoo masi koy tee yaada.


\par }{\PP \VS{6}Sohõ a hun war do ka kaa ir do, a kate ir se alhabar boryayaŋ war naanaa nda war bajoo ga. A nee kaŋ waati kul war ga hongu ir henna, war ga hanse ka baa war ma dii ir sanda takaa kaŋ nda ir ga baa ir ma dii war.

\VS{7}Woo maaganda se, ir armey, ir tilasoo kul ra nda ir zaraboo ra war na war naanaa kʼir biney daŋ.

\VS{8}Sohõ ir ga huna, zama war gaabandi ir Koyoo bande.

\VS{9}Macin nda ir ga hin ka hanse ka albarka daŋ Irkoy se war sabbu se, nda ɲaaloo kul kaŋ nda ir ga ɲaali war maaganda se Irkoy jine?

\VS{10}Ir ga Irkoy ŋaaray nda hini cijin nda zaari hala ir ma duu ka dii war ndumey, ir ma haya kaŋ ga war naanaa kuma timmandi.


\par }{\PP \VS{11}Yala Irkoy ir Baabaa hunday nda ir Koyoo Isa ma fondo feeri ir se hala ir ma hin ka koy war do.

\VS{12}Ir Koyoo ma tonton, a ma hanse ka tonton bajoo ga kaŋ war gʼa tee cere se nda borey kul se, sanda takaa kaŋ nda ir ga baa war.

\VS{13}A ma war biney noo gaabi hala laybu masi duwandi war ga, war ma henan Irkoy ir Baabaa jine ir Koyoo Isa nda nga boro henanantey kul kaayanoo ga. [Amin.]




\par }\Chap{4}{\SH Dira takaa kaŋ ga kan Irkoy se
\par }
{\PP \VerseOne{1}Aywa ir armey, takaa kaŋ nda war ga hima ka dira hala war ma duu ka kan Irkoy se, ir nʼa cawandi war se. Nda cimi, takaa din da nda war ga dira. Ir gʼa wiri war ga, ir ga war hoyray ir Koyoo Isa maaɲoo ra war ma koy jine a ra.

\VS{2}War ga yaamarey bay kaŋ ir nʼi har war se ir Koyoo Isa albarkaa ra.


\par }{\PP \VS{3}Irkoy ibaayoo ti war henanyanoo, war ma mooru woy nda aru izefututaray ga.

\VS{4}War affoo kul ma wan ka nga wandoo dii henanyan nda beeray ra.

\VS{5}War masi war boŋ naŋ boonay futu bajoo bande sanda takaa kaŋ dumey jerey kaŋ si Irkoy bay gʼa tee.

\VS{6}Woo ga, boro masi kaŋ nga armaa ga, a masʼa tooɲe, zama ir Koyoo ti hayey wey kul faasakaa, sanda takaa kaŋ nda ir bay kʼa har war se, ka yee kʼa šendandi war ga.

\VS{7}Irkoy manʼir cee žiibi se, henanyan ra a nʼir cee.

\VS{8}Woo se boro kaŋ wanji hoyrawey wey ga, manʼti boro se a wanji, Irkoy se a wanji, nga kaŋ ga war noo nga
Hundi Henanantaa.


\par }{\PP \VS{9}Haya kaŋ ti armataray baji, a si too boro ma hantum war se a ga, zama war hunday, Irkoy na war cawandi war ma baa cere.

\VS{10}Cimi no, takaa woo da nda war ga dira ir armey kul bande kaŋ goo Masedoni kul ra. Amma ir gʼa wiri war ga, ir armey, war ma koy a ga ka tonton.

\VS{11}Wa gaabandi ka huna alaafiya ra, war ma huga nda war boŋ almušakkawey, war ma goy nda war [boŋ] kabey sanda takaa kaŋ nda ir na war yaamar.

\VS{12}Woo ra war ga dira nda beeray taray borey\FTNT{*}{{\FR 4:12 }{\FR{4.12
}}{\FT{Taray borey ti borey kaŋ manʼti
kretiyeŋ.}}} game, de mo war si tee boro kul ga jeraw.


\par }{\SH Ir Koyoo kaayanoo
\par }
{\PP \VS{13}Ir armey, ir si baa borey kaŋ faati takaa, war ma jaŋ kʼa bay, hala war biney masi koy maray sanda borey jerey kaŋ sii nda naata buuyan banda ga.

\VS{14}Nda ir ga naanay kaŋ Isa buu, a tun, takaa din da, Irkoy ga borey kaŋ faati i goo Isa bande marga nga jere.


\par }{\PP \VS{15}Hayaa ne kaŋ ir gʼa har war se, šenni no kaŋ hun ir Koyoo do: ir kaŋ ti baahunantey kaŋ ga bara hala ir Koyoo kaayanoo ga, ir si borey kaŋ faati jin nongu kul here.

\VS{16}Zama ir Koyoo hunday ga hun beenaa ra ka zunbu waati kaŋ yaamar kaati foo, nda almalayka jinehun foo kaatoo, nda Irkoy laati beeroo jindoo tee, borey kaŋ buu i goo
Almasihu bande no ma tun jina.

\VS{17}Ngi banda ga ir, ir kaŋ ti baahunantey kaŋ ga bara ga zandi i bande ka koy duulayaŋ ra kʼir Koyoo kubay beene. Nga ra ir ga cindi ir Koyoo bande hala abada.

\VS{18}Wa cere bineyaynandi nda šenney wey.




\par }\Chap{5}{\SH Ir Koyoo ga kaa waati ga kaŋ boro kul sʼa hongu
\par }
{\PP \VerseOne{1}Ir armey, haya kaŋ ti alwaatey nda dimmawey, war si too ir ma hantum war se i ga,

\VS{2}zama war hunday ga bay kaaray kaŋ ir Koyoo zaaroo ga hima nda takaa kaŋ nda zay ga kaa cijin here.

\VS{3}Waati kaŋ borey ga nee: «Baani nda lakkalkanay», dogoo din da halaciyan ga kaŋ i boŋ sanda takaa kaŋ nda taamari ga kaa woy gundekoyni ga, i si fatta a ra kul.

\VS{4}Amma war, ir armey, war sii kubay ra hala zaaroo din ma kaa war ga sanda zay,

\VS{5}zama war kul manʼti kala gaayoo izey nda izeyaŋ kaŋ zaari wane nda ey, cijinoo sʼir may, kubaa sʼir may.

\VS{6}Adiši ir masi jirbi sanda borey jerey takaa, ir ma moo feeri ka hawgay, ir ma hin ir boŋ.

\VS{7}Borey kaŋ ga jirbi si jirbi kala cijinoo ra, wey kaŋ ga suu si suu kala cijinoo ra.

\VS{8}Amma ir kaŋ ti zaaroo waney, ir ma hin ir boŋ, ir ma naanaa nda bajoo tee guuru darbay kʼa daŋ ir jindey ra, hallasiroo naataa ma tee ir guuru fuulaa.

\VS{9}Irkoy mana kayandi nga futayyanoo ma duu ir, a si baa kala ir ma duu hallasiroo ir Koyoo Isa
Almasihu albarkaa ra.

\VS{10}A buu ir se hala ir ma huna ka bara a bande, a ma tee ir hunayan wala ir buuyan ra.

\VS{11}Woo maaganda se wa gaabandi cere bande, war ma cere faaba naanaa fondaa ra, sanda takaa kaŋ war goo mʼa tee da.


\par }{\SH Hoyray kokorantey nda fooyanoo
\par }
{\PP \VS{12}Ir armey, borey kaŋ ga goy war game, kaŋyaŋ tee war jineborey ir Koyoo albarkaa ra, de mo i ga war hoyray, ir gʼa ŋaaray war ga, war mʼi beerandi.

\VS{13}Wa hanse kʼi beerandi nda baji ngi goyoo maaganda se. Wa huna alaafiya ra.


\par }{\PP \VS{14}Ir armey, ir gʼa wiri war ga, war ma borey hoyray kaŋ si šerre, borey kaŋ biney hun, wa biney daŋ, wa borey faaba kaŋ sii nda hini, wa suuri borey kul se.

\VS{15}Wa hawgay boro kul masi ifutu ka ifutu bana. Wa ceeci waati kul ka ihenna tee cere se nda borey kul se.


\par }{\PP \VS{16}Wa ɲaali waati kul.

\VS{17}War masi fay nda Irkoy ŋaarayyan.

\VS{18}Wa albarka daŋ Irkoy se haya kul ra, zama woo ti Irkoy ibaayoo war here
Almasihu Isa albarkaa ra.


\par }{\PP \VS{19}War masi Irkoy
Hundoo hewguba.\FTNT{*}{{\FR 5:19 }{\FR{5.19
}}{\FT{Maanaa: «War masi Irkoy
Hundoo gagay a ma goy.»}}}

\VS{20}War masi annabey šenney yebebe.

\VS{21}Amma wa haya kul faranfaaša, woo kaŋ ga boori, war ma gaabu a ga.

\VS{22}Wa mooru ifutu dumi kul.


\par }{\PP \VS{23}Irkoy kaŋ ti Alaafiyakoyoo, nga hunday ma war henanandi far. A ma war lakkaloo, nda war hundoo, nda war gaahamoo kul jisi bila laybu ir Koyoo Isa Almasihu se nga kaayanoo ga.

\VS{24}Boraa kaŋ goo ma ciya war se ga laadir, nga no mʼa tee mo.


\par }{\PP \VS{25}Ir armey, wa Irkoy ŋaaray ir [mo] se.


\par }{\PP \VS{26}Wa ir armey kul foo nda summuyan henanante.


\par }{\PP \VS{27}Ay nʼa daŋ war ga nda ir Koyoo, batagaa woo ma cawandi ir armey kul se.


\par }{\PP \VS{28}Ir Koyoo Isa Almasihu
anneemaa ma bara war bande.

\par }