\NormalFont\ShortTitle{TIMOTE BATAGA 2to}

{\MT Bataga hinkantoo kaŋ Pol nʼa sanba Timote se

\par }{\IS Citaaboo fahamandiroo

\par }{\IP {\IT{Woo ti bataga hinkantoo kaŋ Pol nʼa sanba Timote se. Waatoo kaŋ Pol na batagaa woo hantum, a sii kala kasa ra Rom koyraa ra. Pol maate kaŋ nga buuyanoo waatoo man ka koy Irkoy do. A hantum Timote se ka binoo daŋ, zama a ga bay kaŋ zarabi boobo goo jinoo ra. A nʼa hoyray Irkoy goyoo here. A nʼa hoyray a ma tee sanda nga Pol, ka Irkoy meešennoo waazu nongu kul nda borey kul se. A nee a se a ma tee sanda Isa Almasihu sooje laadirante henna.}}

\par }{\IE \par }


\ChapOne{1}{\SH Boraa kaŋ se batagaa sanbandi maaɲoo
\par }
{\SH nda fooyanoo kaŋ teendi a se
\par }
{\PP \VerseOne{1}Agay Pol kaŋ ti
Almasihu Isa
diyaw Irkoy ibaayoo ra ka sawa nda allaahidoo kaŋ ga hunaroo noo kaŋ goo Almasihu Isa ra,

\VS{2}ka batagaa woo sanba ni Timote se kaŋ ti ay izoo kaŋ ay ga hanse ka bagʼa. Baabaa Irkoy nda Almasihu Isa ir Koyoo
anneemaa, nda tamallaa, nda alaafiyaa ma kaa ni ga.


\par }{\SH Pol ga Timote kunahennay
\par }
{\PP \VS{3}Ay ga albarka daŋ Irkoy se kaŋ ay gʼa gana nda bine kaaray sanda takaa kaŋ ay kaagey nʼa tee, ay ga honga ni waati kul ay ŋaarayrey ra cijin nda zaari.

\VS{4}Ay ga honga ni mundawey, ay ga hanse ka baa ya dii ni hala ya too nda ɲaali.

\VS{5}Ay ga honga naanaa kaŋ ra almunafikitaray sii kaŋ goo ni ra, kaŋ jin ka bara ni kaaga woyoo Lowis nda ni ɲaa Enis ra. Ay ga naanay ka bay kaŋ a goo ni mo ra.

\VS{6}Woo maaganda se ay ga ni hongandi Irkoy
anneemaa nooyanoo kaŋ ni duu a ay kaboo kaŋ ay na fur ni ga ra, ma gaabandi a ma dii zaram,

\VS{7}zama
Hundoo kaŋ Irkoy nʼa noo ir se sʼir tee alkubu, woo kaŋ a nʼa noo ir se gʼir too met nda hini, nda baji, nda boro ma hin nga boŋ.


\par }{\PP \VS{8}Adiši masi haw ka seedetaray tee ir Koyoo maaɲoo ga. Masi haw nda agay kaŋ tee kasa-ize nga sabboo se. Ni bagaa zaa
Alhabar Boryaa zaraboo ra ka sawa nda Irkoy hinoo.

\VS{9}Irkoy nʼir hallasi, a nʼir cee nda ciyayan henanante. Woo mana teendi ir teegoyey maaganda se, nga boŋ dunbandiroo nda nga anneemaa no kaŋ nondi ir se
Almasihu Isa alhormaa ra za alwaatey kul jine.

\VS{10}Sohõ anneemaa woo cebandi ir se ir Hallasikaa Almasihu Isa bangayyanoo bande. Nga no ka buuyan halaci, ka hunaroo nda funbuyan jaŋaa cebe kaaray Alhabar Boryaa bande.

\VS{11}Alhabar Boryaa woo maaganda se ay tee waazukaw, nda
diyaw, nda cawandikaw.

\VS{12}Woo sabbu se hayey wey zaraboo ga duu agay, amma ay si haw, zama ay ga boraa bay kaŋ ay naanay a. Ay ga naanay ka bay kaŋ a goo nda hini ka gaabu hayaa kaŋ a na talfi ay ga hala zaari koraa din hane.

\VS{13}Šenni cimey kaŋ ni maa ay nʼi har, i dii mʼi ka goy naanay nda baji ra kaŋ ga duwandi Almasihu Isa ra.

\VS{14}Gaabu talfi hennaa ga Hundi Henanantaa kaŋ goo ir ra albarkaa ra.


\par }{\PP \VS{15}Nʼga bay kaŋ borey kul kaŋ goo
Azi gandaa ra nʼay naŋ, Fižel nda Hermožen goo i ra.

\VS{16}Ir Koyoo tamallaa ma bara Onesifor hugoo borey ga, zama cee booboyaŋ a nʼay binoo yaynandi. A mana haw nda guuru karfey kaŋ goo ay ga.

\VS{17}Za a too kate Rom, a nʼay ceeci nda hini, a dii agay.

\VS{18}Ir Koyoo mʼa noo a ma duu Irkoy do tamallaa zaari koraa din hane. Nʼga bay ka bisa boro kul alhaadimaa kaŋ a nʼa tee Efez.




\par }\Chap{2}{\SH Isa Almasihu sooje henna
\par }
{\PP \VerseOne{1}Adiši ni ay izoo, naŋ
anneemaa kaŋ goo
Almasihu Isa ra ma ni gaaboo tonton.

\VS{2}Hayey kaŋ ni maarʼey ay miɲoo ra seede boobo jine, i talfi boro laadiranteyaŋ ga kaŋ ngi mo ga hin ka boro tanayaŋ cawandi.


\par }{\PP \VS{3}Ni bagaa zaa zaraboo ra sanda Almasihu Isa sooje henna.

\VS{4}Boro kul kaŋ goo soojetaray, a si huzun nda aduɲɲa hayey, hala nga ma kan boraa se kaŋ nʼa zaa soojetaray.

\VS{5}Takaa din da, nda boro goo gurgay konkoša ra, a si duu fuulaa nda a mana gurgay nda gurgaa ašariyaa.

\VS{6}Kala beerikaa kaŋ fara ma tee boro jinaa kaŋ duu nga bagaa hegaa ra.

\VS{7}Woo kaŋ ay gʼa har ma ne laasaabu, zama ir Koyoo ga ni noo lakkal haya kul ra.


\par }{\PP \VS{8}Hongu Isa Almasihu, a tun bukawey ra, Dawda hayroo no, sanda takaa kaŋ nda agay
Alhabar Boryaa haryanoo nʼa har.

\VS{9}Alhabar Boryaa woo se ay goo ma zarabi hala nongu kaŋ ra i nʼay tefer sanda goy futu teekaw, amma Irkoy meešennoo si teferandi.

\VS{10}Woo se ay ga haya kul muɲe Irkoy boro suubantey maaganda se, hala ngi mo ma duu hallasiroo kaŋ ga duwandi Almasihu Isa ra nda darža abadante.

\VS{11}Šennoo woo, šenni hakiikante no:

\par }{\Q «Nda ir buu Isa bande, ir ga huna mo a bande.


\par }{\Q \VS{12}Nda ir gaabandi, ir ga laama mo a bande.

\par }{\Q Nda ir nʼa yankar, nga mo gʼir yankar.


\par }{\Q \VS{13}Nda ir manʼti laadirante, nga woo ga cindi laadirante,

\par }{\Q zama a si hin ka nga boŋ yankar.»


\par }{\SH Goykaw henna
\par }
{\PP \VS{14}Hayey wey hongandi i se, ka šendandi i ga Irkoy jine kaŋ i masi šenni cendi cere game, a sii nda nafaw haya kul ra kala ka borey kaŋ ga haŋajer halaci.

\VS{15}Gaabandi ka kay Irkoy jine sanda boro kaŋ duu maa henna, sanda goykaw kaŋ si haw nda nga goyoo, a ga cimoo šennoo har nda fondaa.

\VS{16}Ma ni boŋ hawgay šenni yaadawey ga kaŋ si henan, zama borey kaŋ ga huru i ra mma koy de i ga mooru Irkoy ga.

\VS{17}Ngi šenney ga hima nda dori kaŋ ga ham ŋaa. Borey din, Imene nda Filet goo i ra

\VS{18}kaŋyaŋ na cimoo naŋ ka nee bukawey tunyanoo tee ka ben. I na boroyaŋ naanaa ɲaami.

\VS{19}Woo kul, Irkoy asaasu gaabantaa ga cindi. Silbaa kaŋ goo asaasoo ga: «Ir Koyoo ga borey bay kaŋ ti nga wane.»\FTNT{*}{{\FR 2:19 }{\FR{2.19
}}{\XT{Kabuyaney 16.5.}}} Silbay faa mo ti: «Boro kul kaŋ ga Irkoy maaɲoo cee, boraa ma mooru goy futu.»\FTNT{†}{{\FR 2:19 }{\FR{2.19
}}{\XT{Ayuba 36.10; Zaburey 97.10.}}}


\par }{\PP \VS{20}Hugu beeri, manʼti wura nda nzorfu jinayyaŋ de bara a ra, bundu nda labu jinayyaŋ mo goo no. Affooyaŋ teendi beeray se, affooyaŋ teendi haya se kaŋ sii nda beeray.

\VS{21}Boro kaŋ na nga boŋ henanandi ka moora hayey wey, a ga tee jinay kaŋ goo nda beeray, a jisandi jere ga Irkoy se, a goo nda nafaw hugoo koyoo se, a soolu teegoy henna kul se.


\par }{\PP \VS{22}Zuru soogataray boonay futawey se, hanga šerretaray, nda naanayyan, nda baji, nda alaafiya borey bande kaŋ gʼir Koyoo cee nda bine henanante.

\VS{23}Mooru lakkal jaŋantey kakawey kaŋ sii nda nafaw, nʼga bay kaŋ alfitina de no i gʼa hay.

\VS{24}Ir Koyoo tam si hima ka yenje, a mma hima ka tee alaafiyante borey kul here. A ma hin ka cawandi, a ma tee suurante.

\VS{25}Nga kakawkey, a mʼi cawandi nda bineyaynay, a ga hin ka tee Irkoy mʼi noo fondo i ma
tuubi ka cimoo bay

\VS{26}ka duu lakkal ka hun Ibilisi kumsaa ra, nga kaŋ nʼi dii hala i ma nga ibaayoo tee.




\par }\Chap{3}{\SH Zaari korawey haya laaley
\par }
{\PP \VerseOne{1}Ma bay kaŋ zaari korawey ra alwaati šendayaŋ ga tee,

\VS{2}zama adamizey ga tee alhaasidi, nooru baakaw, foomante, binebeeri, wowkaw, i si ngi hayragey beerandi, gomnimuna, i si Irkoy hayey beerandi,

\VS{3}binekoga, i si waafaku nda cere, miimandakaw, i si hin ngi boŋ, i ga futu, i si baa ihenna,

\VS{4}zanbante, mookonna, i ga too nda bolsay, i baa aduɲɲa kaanoo ka bisa Irkoy.

\VS{5}Ngi tarayheroo ga hima nda Irkoy ganakawyaŋ, amma i si yadda nga hinoo ga. Borey wey dumey, mooru i ga.

\VS{6}Boroyaŋ goo i ra kaŋ ga tugu-tugu ka huru hugey ra ka woy yalaafantey kaŋ ga jeeje nda zunubu boŋey bere. Woyyaŋ no kaŋ boonay dumi-dumiyaŋ gʼi gongu.

\VS{7}Waati kul i ga caw, amma abada i si hin ka duu cimoo bayraa.

\VS{8}Takaa din da kaŋ nda Žanes nda Žanbres kay ka Musa kakaw, takaa din da nda borey wey mo ga kay ka cimoo kakaw. Boroyaŋ no kaŋ lakkaley futu, ngi naanaa si kay.

\VS{9}I si koy jine, zama ngi lakkal jaŋaa ga kaa ka kaaray borey kul se, sanda takaa kaŋ Žanes nda Žanbres wanoo ti a.


\par }{\SH Hoyrawey kaŋ Pol nʼi har Timote se
\par }
{\PP \VS{10}Amma ni, ni hanga ay cawandiyanoo, nda ay dira takaa, nda hayey kaŋ ay nʼi dunbandi, nda ay naanaa, nda ay suuroo, nda ay bajoo, nda ay muɲeyanoo,

\VS{11}nda ay gurzugaa, nda zarabey kaŋ duu agay Antiyoš, nda Ikoniyom, nda Listir. Macin ti gurzugaa kaŋ ay manʼa muɲe? Amma ir Koyoo nʼay kaa hayey wey kul ra.

\VS{12}Nda cimi borey mo kul kaŋ ga baa ngi ma Irkoy gana
Almasihu Isa albarkaa ra ga gurzugandi.

\VS{13}Amma adamize laaley nda zanbantey ga koy de i ga laala ka tonton. I ga boroyaŋ darga, i ga ngi boŋ darga.

\VS{14}Amma ni, duumi hayey ra kaŋ nʼnʼi caw kʼi dii nda cimi, zama nʼga borey bay kaŋ ga ni duu ey.

\VS{15}Za zankataray, nʼga
Citaabu henanantey bay kaŋ ga hin ka ni noo lakkal hala naanaa kaŋ nʼna daŋ Almasihu Isa ra ma ni hallasi.

\VS{16}Citaaboo hantumoo kul, Irkoy kʼa funsu boroyaŋ lakkaley ra i mʼa hantum. A goo nda nafaw ka cawandi, ka boro kaa ifutu ra, ka boro daŋ fondaa ra, ka boro aladabu šerretaray ra

\VS{17}hala Irkoy boraa ma tee ka timme ka soolu teegoy henna kul teeyan se.




\par }\Chap{4}{\PP \VerseOne{1}Ay gʼa šendandi ni ga Irkoy jine nda
Almasihu Isa jine kaŋ ga kaa ka baahunantey nda bukawey ciiti, nda Almasihu bangayyanoo, nda nga
Laamaa maaganda se,

\VS{2}ma Irkoy meešennoo waazu ka gaabandi nga haryanoo ga, a ma tee alwaati henna wala alwaati šenda, borey daŋ fondaa ra, i fahamandi, i hoyray nda suuri dumi kul nda cawandiyan.

\VS{3}Zama alwaati ga kaa kaŋ borey si cawyan cimoo suuri, i ga cawandikaw booboyaŋ marga ngi boŋ se, zama ngi alhawaa no i ga boonay ngi ma maarʼa.

\VS{4}I ga ngi haŋaa bere kʼa kaa cimoo here ka haŋajer fillawey se.

\VS{5}Amma ni, ma hin ni boŋ haya kul ra, zarabi muɲe, ni goyoo ma tee
Alhabar Boryaa haryanoo, ma ni goyoo tee nda fondaa.


\par }{\PP \VS{6}Agay woo, ay goo ma tee sanda haya hari-hari ka munandi ka tee
sargari hari-hari, ay koyyanoo waatoo too.

\VS{7}Ay na tangam hennaa tangam, ay na zuraa benandi, ay gaabu naanaa ga.

\VS{8}Za sohõ da šerretaray fuulaa jisandi ya ne kaŋ ir Koyoo, ciitikaw šerrantaa gʼa noo ya ne nga hanoo hane. Manʼti agay hinne se, a gʼa noo borey kul se kaŋ ga baa nga bangayyanoo.


\par }{\SH Šenni kokorantey kaŋ Pol nʼi har Timote se
\par }
{\PP \VS{9}Gaabandi ma cahã ka kaa ay do,

\VS{10}zama Demas nʼay naŋ, zamanoo woo kaŋ ra ir goo no ma kan a se, a koy Tesalonik, Kresaŋ koy Galati, Tit koy Dalmasi.

\VS{11}Luka hinne bara ay bande. Ma kate Marku ni bande, zama a gʼay faaba goyoo ra.

\VS{12}Ay na Tišik sanba Efez.

\VS{13}Waati kaŋ nʼga kaa, ma kate kaayi beeroo kaŋ ay nʼa naŋ Trowas koyraa ra Karpus do, nda citaabey, waaniwaani hantumey kaŋ goo kuuru ga.


\par }{\PP \VS{14}Garaasaa kaŋ maaɲoo ti Aleksander hanse kʼay dor, ir Koyoo gʼa bana nda woo kaŋ nda a ga hima.

\VS{15}Ni mo, ma ni boŋ hawgay a ga, zama a hanse kʼir šenney kakaw.


\par }{\PP \VS{16}Cee jinaa ciitihugoo ra kaŋ ay kay ka faasa ay boŋ se, boro kul manʼay faaba, borey kul nkʼay naŋ. Irkoy masʼa dii i se.

\VS{17}Amma ir Koyoo kay ya ne, a nʼay noo gaabi hala ya waazoo har nda fondaa, dumey kul ma maarʼa. A nʼay kaa ganjihaylaa miɲoo ra.

\VS{18}Ir Koyoo gʼay dii goy futu kul masi duu agay, kʼay hallasi nga beene
Laamaa se. Nga, darža ma bara a ga, abada hala abada. Amin.


\par }{\SH Fooyan kokorantaa
\par }
{\PP \VS{19}Ma Priska nda Akilas foo, ma Onesifor hugoo borey foo.

\VS{20}Erast cindi Korent. Ay na Trofim naŋ a ga wirci Mile.

\VS{21}Gaabandi ka kaa za jiyaa mana huru. Ebulus, nda Pidans, nda Linus, nda Klodiya, nda ir armey kul ga ni foo.

\VS{22}Ir Koyoo ma bara ni lakkaloo bande. Irkoy
anneemaa ma bara war bande.

\par }