\NormalFont\ShortTitle{PIYER BATAGA 1na}

{\MT Bataga jinaa kaŋ Piyer nʼa hantum

\par }{\IS Citaaboo fahamandiroo

\par }{\IP {\IT{Piyer ka batagaa woo hantum. Isa taalibi woy cindi hinkaa (12) affoo no. Nga armaa ti Andere, sorkoyaŋ no, amma waatoo kaŋ Isa nʼi cee i ma hanga nga, i na hayaa kul naŋ ka hanga a (Matiyu 19.27; Marku 10.28; Luka 18.28).}}

\par }{\IP {\IT{Piyer mana batagaa woo sanba kala ganakey se kaŋ goo gandawey ra kaŋ goo Tirki laboo ga. Woo gar ganakey ga taabi, woo se a na batagaa woo hantum i se ka biney daŋ kaŋ i ma gaabandi Isa bande kaŋ na haya hennayaŋ jisi i se beenaa ra. I ga duu ey waati kaŋ Isa yee kate kʼi ceeci laboo ga. A nʼi bayrandi kaŋ i ma cindi henanyan ra. I ma tee himakasineyaŋ borey se haya kul here hala haya kul kaŋ i gʼa tee ma tee haya kaŋ ga Irkoy teegoyey cebe, hala woo ma kate borey kaŋ si Irkoy bay «ma Irkoy beerandi war goy henney kaŋ i ga dii ey sabbu se…» (zamnaa
2.12).}}

\par }{\IE \par }


\ChapOne{1}{\SH Borey kaŋ se batagaa sanbandi maaɲey
\par }
{\SH nda fooyanoo kaŋ teendi i se
\par }
{\PP \VerseOne{1}Agay Piyer, Isa
Almasihudiyaw ka batagaa woo sanba Irkoy boro suubantey se kaŋ goo yawtaray ra, kaŋ say-say Poŋ, nda Galati, nda Kapados, nda
Azi, nda Bitini gandawey ra.

\VS{2}War suubandi ka sawa nda woo kaŋ Baabaa Irkoy nʼa kayandi, ka tee henanante nga
Hundoo albarkaa ra hala war ma haŋajer Isa Almasihu se, de mo nga kuroo ma say-say war ga ka war henanandi. Irkoy
anneemaa nda nga alaafiyaa ma kaa war ga nda booboyan.


\par }{\SH Naata hunante
\par }
{\PP \VS{3}Albarka ma bara Irkoy se kaŋ ti ir Koyoo Isa
Almasihu Koyoo nda nga Baabaa. Nga tamalla beeroo ra a nʼir hayandi taaga naata hunante se Isa Almasihu kaŋ tun bukawey ra albarkaa ra.

\VS{4}A na tubu jisi war se beenaa ra kaŋ si hin ka funbu, a si žiibi, a si hasara.

\VS{5}War kaŋ naanaa albarkaa ra, Irkoy hinoo ga war lakkal hallasiyan se kaŋ soolu ka bangandi waati kokorantaa ga.


\par }{\PP \VS{6}Woo se war ga war ɲaaloo cebe ba nda a tilasu war biney ma maray waati kayna nda siiyan dumi-dumiyaŋ,

\VS{7}hala war naanaa kaŋ ga siyandi ma duu saabuyan, nda darža, nda beeray Isa Almasihu bangayroo ga. War naanaa bisa wura kaŋ ga dere kaŋ a ga siyandi nuune ra.

\VS{8}Nga kaŋ, ba kaŋ war mana dii a, war ga bagʼa, war ga naanay a, ba kaŋ se sohõ da war si dii a, war ga yafarhã nda ɲaali daržante kaŋ si hin ka fillandi,

\VS{9}zama war goo ma too war naanaa guwoo ga, maanaa [war] hundey hallasiroo.


\par }{\PP \VS{10}Haya kaŋ ti hallasiroo din, annabey kaŋ na annabitaray tee Irkoy
anneemaa kaŋ war duu a ga, i ceeci, i hãa hallasiroo woo ga.

\VS{11}Almasihu
Hundoo kaŋ goo i ra no mʼi bayrandi Almasihu laazaabawey nda daržaa kaŋ a ga duu a laazaabawey bandawey ga. Hayey kaŋ Hundoo gʼi bayrandi annabey se, annabey ga ceeci nda hinay ka ngi waatey nda ngi teetakaa bay.\FTNT{*}{{\FR 1:11 }{\FR{1.11
}}{\XT{Zaburey 22; Ezayi 53; Luka 24.25–26.}}}

\VS{12}Irkoy bangandi annabey se kaŋ hayey wey manʼti ngi boŋ ga i goo, war ga i goo. Sohõ, hayey wey
Alhabar Boryaa waazukey nʼi har war se
Hundi Henanantaa kaŋ hun beenaa ra albarkaa ra. Hayey wey, almalaykey ga boonay ngi ma fuuni ka dii ey.


\par }{\SH Ir ma dira henanyan ra
\par }
{\PP \VS{13}Woo maaganda se war ma war lakkaley kanandi ka dii. War ma hin war boŋ, war ma war naataa kul daŋ
anneemaa ra kaŋ war ga duu a Isa
Almasihu bangayroo ga.

\VS{14}Boonay futawey kaŋ cindi war ra waatoo kaŋ ra war si haya bay, war masi hanga i bande. Wa tee sanda zankayaŋ kaŋ ga haŋajer.

\VS{15}Takaa kaŋ nda boraa kaŋ na war cee ga henan, war mo ma henan war dira takaa kul ra.

\VS{16}Zama a hantumandi
Citaaboo ra ka nee: «Wa henan, zama ay ga henan.»\FTNT{†}{{\FR 1:16 }{\FR{1.16
}}{\XT{Sargarey 19.2.}}}


\par }{\PP \VS{17}Nda war ga Irkoy kaŋ si borey bisandi cere cee sanda war Baabaa, a ga boro foo kul ciiti ka sawa nda nga teegoyoo, war ma dira hunburay ra war yawtaraa waatoo ra kaŋ war gʼa tee laboo ga.

\VS{18}War ga bay kaŋ manʼti hayayaŋ kaŋ ga dere sanda nzorfu kaaray wala wura nda war dayandi ka hun war dira takaa yaadawey ga kaŋ war duu ey war baabey alaadaa ra.

\VS{19}Amma Almasihu kuri hay šendaa ka war day ka war kaa kabe ra, sanda feeji-ize kaŋ ga laybu sii, ndella sii.

\VS{20}Irkoy nka jin ka Almasihu suuba za aduɲɲa mana daara, amma waati korawey ra a nʼa bangandi war maaganda se.

\VS{21}Nga albarkaa ra war naanay Irkoy kaŋ nʼa tunandi bukawey ra kʼa noo darža taka kaŋ ra war naanaa nda war naataa ma bara Irkoy ra.


\par }{\PP \VS{22}War na war hundey henanandi nda cimoo haŋajeryanoo ka armataray baji tee kaŋ ra almunafikitaray sii. War ma baa cere nda soobay nda bine [kaaray].

\VS{23}Zama war hayandi taaga, a mana teendi nda dumi kaŋ ga funbu, a mana teendi nda kala dumi kaŋ si funbu, Irkoy meešenni hunantaa kaŋ ga duumi albarkaa ra,

\VS{24}zama Citaaboo nee:

\par }{\Q «Hundikoyni kul manʼti kala sanda subu,

\par }{\Q nga daržaa kul si hima nda kala suboo kutukuryaa.

\par }{\Q Suboo kogu, de kutukuryaa kaŋ,


\par }{\Q \VS{25}amma ir Koyoo šennoo ga duumi hala abada.»\FTNT{‡}{{\FR 1:25 }{\FR{1.24–25
}}{\XT{Ezayi 40.6–8.}}}

\par }{\MM Šennoo woo manʼti kala woo kaŋ
Alhabar Boryaa nʼa har war se.




\par }\Chap{2}{\SH Tondi hunantaa nda jama henanantaa
\par }
{\PP \VerseOne{1}Woo maaganda se war ma laalay kul nda zanbayan kul naŋ, nda almunafikitaray, nda canseyan, nda cere maahasaraw kul.

\VS{2}Sanda zanka taanayaŋ wa hanse ka baa waa cimoo\FTNT{*}{{\FR 2:2 }{\FR{2.2
}}{\FT{Waa cimoo manʼti kala Irkoy meešennoo.}}} hala a ma duu ka war ka beeri hallasiroo se,

\VS{3}nda «war nʼir Koyoo taba kaŋ a ga boori»\FTNT{†}{{\FR 2:3 }{\FR{2.3
}}{\XT{Zaburey 34.9.}}}.


\par }{\PP \VS{4}Wa man a, tondi hunantaa no, adamizey mana yadda a ga, amma a suubandi, nga hayoo ga boobo Irkoy do.

\VS{5}War hunday mo, sanda tondi hunanteyaŋ wa huru hugoo cinaroo ra kaŋ ra Irkoy
Hundoo ga kaa ka goro, ka tee
sargari juwalkaw margari henanante, ka sargari kaa ka sawa nda Irkoy Hundoo kaŋ ga kan Irkoy se Isa
Almasihu albarkaa ra.

\VS{6}Zama a hantumandi
Citaaboo ra ka nee:

\par }{\Q «Nga ne, ay ga hugoo kanjoo tondi foo

\par }{\Q kanandi
Siyoŋ koyraa ra.

\par }{\Q Tondi suubante no kaŋ hayoo ga boobo.

\par }{\Q Boro kaŋ naanay a si haw hala abada.»\FTNT{‡}{{\FR 2:6 }{\FR{2.6
}}{\XT{Ezayi 28.16.}}}


\par }{\MM \VS{7}War kaŋ naanay a, hayoo ga beeri war se, wey kaŋ mana naanay a,

\par }{\Q «tondoo kaŋ cinakey nʼa fur,

\par }{\Q nga no ka tee hugoo kanjoo tondoo.»\FTNT{§}{{\FR 2:7 }{\FR{2.7
}}{\XT{Zaburey 118.22.}}}


\par }{\MM \VS{8}Koyne mo

\par }{\Q «tondoo no kaŋ ga boro cewoo ga cabu,

\par }{\Q tondoo no kaŋ ga boro kaŋandi.»\FTNT{*}{{\FR 2:8 }{\FR{2.8
}}{\XT{Ezayi 8.14.}}}

\par }{\MM Cewey ga cabu, zama i mana haŋajer Šennoo se, woo ti haya kaŋ kayandi ka duu ey.


\par }{\PP \VS{9}Amma war, war manʼti kala dumi suubante, «Kokoyoo sargari juwalkey, ganda henanante»\FTNT{†}{{\FR 2:9 }{\FR{2.9
}}{\FT{Fattaroo 19.6 guna.}}}, jama kaŋ ti Irkoy wane, hala war ma haya beerey deede kaŋ a nʼi tee war se, nga kaŋ na war cee ka war kaa kubaa ra ka war daŋ nga gaay hennaa ra.


\par }{\Q \VS{10}War kaŋ waatoo din «war manʼti jama»\FTNT{‡}{{\FR 2:10 }{\FR{2.10
}}{\XT{Alhukumoo 32.21.}}},

\par }{\Q amma sohõ war tee Irkoy jamaa,

\par }{\Q war kaŋ «mana duu tamallayan»\FTNT{§}{{\FR 2:10 }{\FR{2.10
}}{\XT{Oze 2.1, 23, 25.}}},

\par }{\Q amma sohõ war duu tamallayan.


\par }{\SH Wa haŋajer Irkoy se, war ma haŋajer boŋkoyney se
\par }
{\PP \VS{11}Ay baakey, ay ga war hoyray, war kaŋ manʼti kala sanda naarukawyaŋ nda yawyaŋ, war ma war boŋ dii boonawey ga kaŋyaŋ ga hundi wongu.

\VS{12}War ma dira nda taka henna borey kaŋ si Irkoy bay jine, hala waati kaŋ i ga war maaɲey hasara ka nee kaŋ war manʼti kala goy futu teekawyaŋ, i ma Irkoy beerandi war goy henney kaŋ i ga dii ey sabbu se han kaŋ a kaa i do.


\par }{\PP \VS{13}Yaamar kul kaŋ adamizey nʼa gorandi war ma war boŋ yeeti a se ganda ir Koyoo sabbu se, a ma tee kokoyoo kaŋ kone hini beeroo goo,

\VS{14}wala a ma tee gofornerey sanda borey kaŋ kokoyoo nʼi sanba i ma goy futu teekey zukandi ka goy henna teekey saabu.

\VS{15}Irkoy ibaayoo ti war ma goy henna tee ka lakkal jaŋantey kaŋ si haya bay miɲey daabu.

\VS{16}Wa tee borcinyaŋ bila nda war ma borcintaraa din tee haya kaŋ ga laalay daabu. Wa goy sanda Irkoy tamyaŋ.

\VS{17}Wa adamizey kul beerandi, wa baa war armey, wa hunbur Irkoy, wa kokoyoo beerandi.


\par }{\SH Almasihu zarabi ka himakasine naŋ ir se
\par }
{\PP \VS{18}War, goykaw-izey, wa yee war jineborey se ganda nda beeray timmante, manʼti wey din hinne kaŋ ga hennay i ga boori, amma ba wey kaŋ ga šendi.

\VS{19}Zama
anneema no boro ma zarabi haya ra kaŋ a si hima nda a, ka goy futu muɲe Irkoy hunburay maaganda se.

\VS{20}Macin beeray bara war se ka barzu muɲe zunubu se? Amma nda war ga muɲe ka goy henna tee nda ka zarabi, anneema no boraa se Irkoy do.

\VS{21}Woo ti hayaa kaŋ se war ciyandi, zama
Almasihu mo nka zarabi war se, a na himakasine naŋ war se kaŋ war mʼa guna kʼa tee.


\par }{\Q \VS{22}«Nga kaŋ mana zunubu tee,

\par }{\Q dargari mana bay ka hun miɲoo ra.»\FTNT{*}{{\FR 2:22 }{\FR{2.22
}}{\XT{Ezayi 53.9.}}}


\par }{\Q \VS{23}Nga kaŋ i nʼa wow, amma a manʼa bana,

\par }{\Q a zarabi, amma a mana zahã,

\par }{\Q a nka nga boŋ talfi ciitikaw šerrantaa ga.


\par }{\Q \VS{24}«Nga kaŋ nʼir zunubey jeeje nga kunturoo ga»

\par }{\Q ka
kanjandi bundoo ga,

\par }{\Q hala zunubu tenje ir ma buu ka huna šerretaraa se.

\par }{\Q «Nga marayyaney ka war noo baani.


\par }{\Q \VS{25}Zama war cindi ka dere sanda feejiyaŋ»\FTNT{†}{{\FR 2:25 }{\FR{2.24–25
}}{\XT{Ezayi 53.4–6.}}},

\par }{\Q amma sohõ war yee kate kurkaa

\par }{\Q nda war hundey talfikaa do.




\par }\Chap{3}{\SH Woyey nda ngi kurɲey
\par }
{\PP \VerseOne{1}Takaa din da, war mo woyey, wa yee ganda war kurɲey se, hala ba nda boroyaŋ goo i ra kaŋ si haŋajer Irkoy meešennoo se, wandey dira takaa mʼi ka naanay bila šenni,

\VS{2}zama i ga dii war dira takaa kaŋ ga henan, a teendi Irkoy hunburaa ra.

\VS{3}War taalamoo masi tee tarayheroo, maanaa turyan, nda wura hiiri, nda bankaaray henna.

\VS{4}Amma war taalamoo ma tee boro kuneheroo kaŋ goo tuguyan ra, kaŋ ti bineyaynay kaŋ ga kani, woo ti taalam kaŋ si hasara kaŋ goo nda hay beeri Irkoy do.

\VS{5}Takaa woo nda cee jinaa woy henanantey kaŋ naata Irkoy ra ga taalam. I ga yee ngi kurɲey se ganda.

\VS{6}Sanda Sarata kaŋ ga yee nga kurɲoo Ibirahima se ganda kʼa cee nda «ay koyoo»\FTNT{*}{{\FR 3:6 }{\FR{3.6
}}{\XT{Šintinoo 18.12.}}}. Nga izey ti war nda war ga goy henna tee, war si naŋ haya kul ma war hunburandi ka war biney ɲaami.


\par }{\PP \VS{7}Takaa din da, war mo kaŋ ti kurɲey, war ma war wandey dii nda lakkal, woy takaa ga hima nda haya kaŋ ga yalaafu nda war wanoo. Wʼi beerandi, zama ngi mo ga hunaroo
anneemaa tubu, hala war ŋaarayrey, haya kul masi huru ngi nda Irkoy game.


\par }{\SH Wa soolu zarabiyan se
\par }
{\PP \VS{8}Woo kul banda ga, war kul ma tee miile foo, war ma hinna, war ma baa cere sanda armayaŋ, war ma tamalla, war ma war boŋ yeeti ganda.

\VS{9}War masi ifutu ka ifutu bana, war masi šenni futu bana nda šenni futu, amma wa albarka daŋ, zama woo se war ciyandi hala war ma duu ka albarkaa tubu.

\VS{10}Citaaboo nee:

\par }{\Q «Boro kaŋ ga baa hunayan,

\par }{\Q de a ga baa nga ma dii zaari hennayaŋ,

\par }{\Q a ma hin nga miɲoo,

\par }{\Q zanba masi hun deenoo ga.


\par }{\Q \VS{11}A ma mooru ifutu ka ihenna tee,

\par }{\Q a ma alaafiya ceeci ka gaabandi a bande.


\par }{\Q \VS{12}Zama ir Koyoo moɲey sii kala boro šerrantey ga,

\par }{\Q a ga haŋajer ngi ŋaarayroo se.

\par }{\Q Amma ir Koyoo ga nga ndumoo bere ifutu teekey se.»\FTNT{†}{{\FR 3:12 }{\FR{3.10–12
}}{\XT{Zaburey 34.13–17.}}}


\par }{\PP \VS{13}May no ma ifutu tee war se nda war ga durkutu ihenna teeyan ga?

\VS{14}Koyne mo ba nda war ga zarabi šerretaray sabbu se, war duu gomni, war masi hunbur ey, war lakkaley masi ɲaami.

\VS{15}Wa ir Koyoo
Almasihu daŋ jere ga war biney ra, de mo waati kul, boro kul kaŋ na war hãa nda war naataa, war ma soolu ka boraa zaabi,

\VS{16}amma war mʼa tee nda bineyaynay, nda beeray, nda bine henanyan, hala borey kaŋ ga war maaɲey hasara ka war dira taka hennaa Almasihu bande kaynandi ma duu ka haw.

\VS{17}Zama boro ma zarabi ihenna teeyan se, nda Irkoy ibaayoo no baa boro ma zarabi ifutu teeyan se.

\VS{18}Almasihu mo buu cee folloku zunubey maaganda se, boro šerrantaa zarabi borey kaŋ si šerre se hala nga ma war ka too Irkoy do. Gaahamoo wiiyandi, amma Irkoy
Hundoo nʼa hunandi.

\VS{19}Hundoo din albarkaa kʼa ka koy hundey waazu kasaa ra.

\VS{20}Borey no kaŋ cee jinaa din i mana haŋajer Irkoy se waatoo kaŋ a ga suuri zamanoo kaŋ Nuhu ga sunduku beeroo kaŋ tee harihii cin kaŋ ra boro kayna, maanaa boro yaaha hallasi haroo ra.
 
\VS{21}Haroo woo ga hima nda sanda
batizeyanoo kaŋ ga war hallasi sohõ. Batizeyanoo woo manʼti a mma gaaham žiibi kaa, amma a mma cebe kaŋ nga ga Irkoy gana nda nga lakkaloo kul. Batizeyanoo gʼir hallasi, zama Isa Almasihu tun bukawey ra,

\VS{22}a koy beenaa ra, a goo Irkoy kabe gumaa ga, almalaykey, nda hiney, nda gaabey na ngi boŋ yeeti a se ganda.




\par }\Chap{4}{\SH Dira taka taaga
\par }
{\PP \VerseOne{1}Almasihu zarabi nga gaahamoo ra, woo se war mo ma miileyan follokaa woo tee war wongu jinaa, zama boro kaŋ zarabi nga gaahamoo ra, koyoo benandi nda zunubu,

\VS{2}hala waatoo kaŋ cindi a se nga hunaroo ra gaaham here, a masʼa tee adamize boonawey se, amma a mʼa tee Irkoy ibaayoo se.

\VS{3}War na waati tee kutakey ibaayoo ra, a wasa yaada. War cindi ka huna izefututaray ra, nda boonay futawey, nda suuyan, nda ka ŋaa ka haŋ ka hoo, nda tooru ganayan kaŋ ti haya kaŋ si bisa.

\VS{4}Boŋey ga haw kaŋ war si izefututarawey wey tee ngi bande, i ga war wow.

\VS{5}I ga kaa ka kay boraa jine kaŋ soolu ka baahunantey nda bukawey ciiti.

\VS{6}Zama woo maaganda se ba bukawey,
Alhabar Boryaa harandi i se. Ba kaŋ i mana ciitandi kala hayey se kaŋ i nʼi tee aduɲɲa ra ngi hunaroo ga, sohõ i ma huna Irkoy se nga
Hundoo albarkaa ra.


\par }{\SH Ir ga hima ka tee goykaw hennayaŋ
\par }
{\PP \VS{7}Haya kul benantaa man. Wa war lakkaley kanandi ka war boŋ gagay hala war ma hin ka Irkoy ŋaaray.

\VS{8}Amma woo kaŋ bisa haya kul ti war ma hanse ka baa cere, zama baji ga zunubu boobo daabu.

\VS{9}War ma cere yawzunbay bila ŋuunuŋuunu.

\VS{10}War affoo kul
anneemaa nooyanoo kaŋ a duu a, war mʼa ka war cerey almuraadey hanse ka tee Irkoy anneemaa dumi-dumiyaŋ talfikaw.

\VS{11}Boro kaŋ ga waazu, a ma tee Irkoy meešennoo no a gʼa har. Boro kaŋ ga goy mʼa tee nda gaaboo kaŋ Irkoy gʼa noo a se, hala haya kul ra darža ma bara Irkoy se Isa
Almasihu albarkaa ra, nga kaŋ darža nda gaabi goo a se abada hala abada! Amin.


\par }{\SH Zaraboo kaŋ boro ga dii a naanaa sabbu se
\par }
{\PP \VS{12}Ay baakey, nuunaa kaŋ goo war game ka war sii masi tee war se boŋhaway, ma nee haya kaŋ si kubay.

\VS{13}Wa ɲaali kaŋ war duu
Almasihu zarabey ra, hala mo war ma hanse ka yafarhã waati kaŋ nga daržaa ga bangay.

\VS{14}Nda i ga war wow Almasihu maaɲoo se, war duu gomni, zama daržaa
Hundoo kaŋ ti Irkoy Hundoo goo war ga.

\VS{15}War ra, boro kul masi zarabi zama borowiikaw no, wala zay, wala goy futu teekaw, wala a ga huru šenni waaniyaŋ ra.

\VS{16}Amma nda boro ga zarabi zama
kretiyeŋ no, a masi tee a se haawi, a ma Irkoy beerandi maaɲoo woo se.

\VS{17}Zama waatoo too kaŋ ra ciitoo ga šintin nda Irkoy
hugoo, ka gar nda a šintin nda ir, macin no borey kaŋ mana haŋajer Irkoy
Alhabar Boryaa se ga ti a suba?

\VS{18}Citaaboo nee:

\par }{\Q «Nda boro šerrantaa hallasiyanoo ga šendi,

\par }{\Q macin no boro laaley nda zunubantey ga ti a?»\FTNT{*}{{\FR 4:18 }{\FR{4.18
}}{\XT{Yaasawey 11.31.}}}


\par }{\PP \VS{19}Woo maaganda se borey mo kaŋ ga zarabi ka sawa nda Irkoy ibaayoo, ma ngi hundey talfi Takakaa ga kaŋ ga laadir ka cindi ka goy henna tee.




\par }\Chap{5}{\SH Huga nda Irkoy feeji kuroo
\par }
{\PP \VerseOne{1}Ay ga boro beerey kaŋ goo war ra hoyray, agay kaŋ ti boro beeri sanda ngi, kaŋ ti seede
Almasihu zarabey se, ay goo nda baa daržaa ra kaŋ ga kaa ka bangay:

\VS{2}wa Irkoy feeji kuroo kur kaŋ goo war kone. [Wʼi hawgay,] amma a masi tee sanda gaabi haya. Wʼa tee nda war boŋ, ka sawa nda Irkoy ibaayoo, a masi tee nooru baji se, a ma tee haya kaŋ war gʼa tee, zama a ga kan war se.

\VS{3}Borey kaŋ talfandi war ga, war masi gaabi daŋ i ga, wa tee feeji kuroo se boroyaŋ kaŋ i mʼi guna ka tee.

\VS{4}Waati kaŋ kurkey boŋkoynoo bangay, war ga duu kokoy fuula daržantaa kaŋ si hasara.


\par }{\PP \VS{5}Takaa din da, war mo soogey, wa yee ganda boro beerey se. War nda cere, war kul ma boŋ-yeeti-gandayan tee sanda darbay, zama
Citaaboo nee:

\par }{\Q «Irkoy ga binebeerey gandu,

\par }{\Q amma a ga alhormo tee borey se kaŋ ga ngi boŋ yeeti ganda.»\FTNT{*}{{\FR 5:5 }{\FR{5.5
}}{\XT{Yaasawey 3.34.}}}


\par }{\PP \VS{6}Woo se wa war boŋ yeeti ganda Irkoy kabe gaabantaa se, hala a ma war jer waatoo kaŋ kayandi ra.

\VS{7}Wa war alhuzuney kul fur a ga, zama a ga huga nda war.


\par }{\PP \VS{8}Wa hin war boŋ, war ma hanna cijin nda zaari! War yenjekasinaa, Ibilisi, ga hima nda ganjihayla kaŋ ga hẽe, a ga war kuubi ka war bere ka [boro] ceeci kaŋ nga nʼa gon.

\VS{9}Wa kay a se, war ma gaabandi naanaa ga, zama war ga bay kaŋ zarabi follokey bara war armey ga kaŋ goo aduɲɲa ra.

\VS{10}Irkoy kaŋ ti
Anneema-kul-koyoo kaŋ na war cee war ma huru nga darža abadantaa ra Isa
Almasihu albarkaa ra, waati kaŋ war zarabi haya kayna, a ga war tee boro tabatanteyaŋ ka war noo hini, ka war noo gaabi, ka war daŋ asaasu boŋ kaŋ si kaŋ.

\VS{11}Nga se hini ma bara hala abada! Amin.


\par }{\SH Fooyan kokorantaa
\par }
{\PP \VS{12}Silweŋ kʼay faaba ya kalimawey wey hantum war se, ay gʼa dii arma laadirante. Ay ga war hoyray ka war hakiikandi kaŋ
anneemaa woo kaŋ ra war goo, Irkoy anneema cimoo no.


\par }{\PP \VS{13}Borey kaŋ suubandi margaroo sanda war, kaŋ goo Babiloŋ koyraa ra ga war foo. Agʼizʼaroo Marku mo ga war foo.

\VS{14}Wa cere foo nda baji summuyan. Alaafiya ma kaa war kul ga kaŋ goo
Almasihu bande.

\par }