\NormalFont\ShortTitle{ŽUD BATAGAA}

{\MT Batagaa kaŋ Žud nʼa hantum

\par }{\IS Citaaboo fahamandiroo

\par }{\IP {\IT{Žud ka batagaa woo hantum. Ir Koyoo Isa Almasihu kaynʼaroo no (Matiyu 13.55; Marku 6.3). A mana batagaa woo hantum kala ganakey se nongu kul kaŋ ra i goo. A si šelaŋ kala dargantey ga kaŋ ga ceeci ka ganakey derandi. I mʼi tangam nda šenney wey. A ga ganakey hoyray i ma koy jine naanayyan ra nda baji ra, i ma mooru zunubu.}}

\par }{\IE \par }


\OneChap {\SH Borey kaŋ se batagaa sanbandi maaɲey
\par }
{\SH nda fooyanoo kaŋ teendi i se
\par }
{\PP \VerseOne{1}Agay Žud kaŋ ti Isa
Almasihu tam, Žak armaa\FTNT{*}{{\FR 1:1 }{\FR{1.1
}}{\XT{Matiyu 13.55; Marku 6.3.}}} ka batagaa woo hantum war kaŋ ciyandi se, de mo Baabaa Irkoy baakey ti war, war jisandi Isa Almasihu se.

\VS{2}Tamalla, nda alaafiya, nda baji ma kaa war ga nda booboyan.


\par }{\SH Cawandikaw taariharkey
\par }
{\R (Piyer bataga 2to 2.1–17)

\par }{\PP \VS{3}Ay baakey, ba kaŋ ay hanse ka baa ya hantum war se hallasiroo kaŋ ra ir ga marga ga, a tee ya ne tilasu ya hantum war se hala ya duu ka war hoyray war ma gurgay naanaa se kaŋ nondi Irkoy boro henanantey se cee folloku.

\VS{4}Zama boro fooyaŋ tugu ka huru ganakey game. A gay ngi ciitoo harandi
Citaaboo ra. I si hunbur Irkoy, i ga Irkoy
anneemaa bere kʼa tee haya futu boonayyan. I gʼir jineboro follokaa kaŋ ti ir Koyoo Isa
Almasihu yankar.


\par }{\PP \VS{5}Ay ga baa ya war hongandi, ba kaŋ war ga haya kul bay, kaŋ ir Koyoo na jamaa hallasi kʼa kaa Misira gandaa ra jina, woo banda ga, a na borey halaci kaŋ mana naanay.

\VS{6}Almalaykey kaŋ mana ben ngi dogey ra, i na ngi gorodogey naŋ, a nʼi gaala nda gaala kaŋ si hun i ga, kʼi dii kubaa ra hala zaari beeroo ciitoo hane.

\VS{7}Takaa din da Sodom, nda Gomor, nda koyrawey kaŋ gʼi kuubi kʼi bere na ngi boŋ noo izefututaray se ka marga ka kani nda takari dumi tana. I nondi ka tee himakasine nuune abadantaa zukandoo se.


\par }{\PP \VS{8}Takaa din da borey wey nda ngi handirey ga ngi gaahamoo žiibandi, i ga koytaraa kaynandi, i ga beenaa hinikoyey wow.

\VS{9}Ba almalayka jinehunoo Minkaylu, waatoo kaŋ nga nda Ibilisi ga cere cendi Musa kunturoo ga, Minkaylu mana yadda kʼa wow kʼa zukandi, a nka nee a se: «Ay Koyoo ma zahã ni ga!»

\VS{10}Amma borey wey ga hayayaŋ wow kaŋ i sʼi bay. Ngi fahamaa manʼti kala sanda adabba kaŋ sii nda lakkal miileyan. Woo no ma kate ngi halaciroo.

\VS{11}I bone, zama Kabila fondaa bande i hanga.\FTNT{†}{{\FR 1:11 }{\FR{1.11
}}{\XT{Šintinoo 4.3–8.}}} I na ngi boŋ daŋ dereyan ra nooru maaganda sanda Balam.\FTNT{‡}{{\FR 1:11 }{\FR{1.11
}}{\XT{Kabuyaney 22.1–35.}}} I halaci sanda Kora kaŋ halaci tureyanoo ra.\FTNT{§}{{\FR 1:11 }{\FR{1.11
}}{\XT{Kabuyaney 16.1–35.}}}

\VS{12}I ga tee sanda žiibi ndellayaŋ war armataray ŋaadogey ra. I ga ŋaa ka haŋ ka too bila hunburay, i si honga kala ngi boŋ de. I ga hima nda duulayaŋ kaŋ ra hari sii, de hewoo gʼi zaa. I ga hima nda jamde tuuriyaŋ kaŋ ga ize sii kaŋ buu cee hinka, i dogandi.

\VS{13}I ga ngi teegoy haawantey boosandi sanda takaa kaŋ nda teekoo bonday gaabanteyaŋ ga ngi kufoo warra. I ga hima nda handarayyaŋ kaŋ si bay nongu kul kaŋ ra ngi ga koy, kubaa bibiroo jisandi i se hala abada.


\par }{\PP \VS{14}Henok mo kaŋ ti Adama banda-ka-zunbu iyyantoo na annabitaray tee i ga ka nee: «Nga ne, ir Koyoo goo ma kaa, nga nda nga almalayka henanante zenber woyyaŋ,

\VS{15}ka borey kul ciiti, ka borey kaŋ si hunbur Irkoy zukandi ngi goy laalawey se kaŋ i nʼi tee ngi futuyanoo ra nda ka zunubu teekey kaŋ si hunbur Irkoy zukandi šenni laaley din kul kaŋ i nʼi har a ga se.»

\VS{16}Borey din manʼti kala ŋuunuŋuunukoyniyaŋ, i mma hẽe nda ngi takaa. I ga dira nda ngi boonay futawey. Deeney ga beeri, i ga borey meekaanay haya maaganda se.


\par }{\SH Hoyrayyaŋ ganakey se
\par }
{\PP \VS{17}Amma war, ay baakey, wa hongu hayey kaŋ ir Koyoo Isa
Almasihudiyawey nʼi har za i mana tee.

\VS{18}I nee war se: «Waati koraa ra, ɲooɲokoyniyaŋ ga bangay, i ga dira nda ngi boonay futawey kaŋ ga mooru Irkoy.»

\VS{19}Ngi ti borey kaŋ ga kate fay-fayyan, i si hongu kala nda adamize takaa, Irkoy
Hundoo sii i kone.

\VS{20}Amma war, ay baakey, wa koy jine war naanaa kaŋ ga hanse ka henan ra ka Irkoy ŋaaray Hundi Henanantaa albarkaa ra.

\VS{21}Wa cindi Irkoy bajoo ra kʼir Koyoo Isa Almasihu tamallaa batu kaŋ ga war noo hunayan abadantaa.


\par }{\PP \VS{22}Wa hinna borey ga kaŋ ga šikka-šikka.

\VS{23}Wʼi hallasi kʼi kaa nuunaa ra. Borey jerey, wa hinna i ga, amma nda hunburay: war masi too ba ngi bankaaraa ga kaŋ ngi hundi-ibaayoo nʼa žiibandi.


\par }{\SH Irkoy saabuyan kokorantaa
\par }
{\PP \VS{24}Boraa kaŋ ga hin ka war dii war masi kaŋ, ka war kayandi bila laybu nga daržaa ra nda ɲaaliyan,

\VS{25}Irkoy follokaa, ir Hallasikaa, Isa
Almasihu ir Koyoo albarkaa ra, darža, nda beeray, nda gaabi, nda hini ma bara a se za zamaney mana tee, nda sohõ da, hala abada. Amin.

\par }